पाएं अपने शहर की ताज़ा ख़बरें और फ्री ई-पेपरडाउनलोड करें
रांची। रांची नगर निकाय चुनाव के नोट फार वोट मामले में जेल में बंद पूर्व मेयर रमा खलखो का लालपुर पुलिस ने तीन दिनों के रिमांड पर लिया है। गुरूवार देर शाम रमा को लालपुर पुलिस जेल से पूछताछ के लिए थाना ले आकर आई। इससे पूर्व लालपुर पांच जून को निगरानी के विशेष अदालत में रमा को रिमांड पर लेने संबंधी आवेदन दिया था। आवेदन पर गुरूवार को सुनाई के बाद रिमांड पर लेने का आदेश पारित किया गया।
लालपुर पुलिस को मिला निर्देश
रिमांड आवेदन पर आदेश देते हुए अदालत ने लालपुर पुलिस को निर्देश दिया है कि किसी तरह की हिंसा और बल का प्रयोग रमा खलखो के साथ नहीं किया जाए। साथ ही पूछताछ की कार्रवाई महिला पुलिस अधिकारी के समक्ष होनी चाहिए। निर्देश में यह भी है कि जेल से निकालने और भेजने के पूर्व मेडिकल जांच अवश्य कराई जाए।
निरंजन और सुधीर के खिलाफ चार्जशीट
नोट फार वोट मामले में गत दो माह से जेल में बंद निरंजन शर्मा और सुधीर कुमार साहू के खिलाफ मामले के जांच पदाधिकारी सिटी डीएसपी पंचानंद सिंह निगरानी की विशेष अदालत में चार्जशीट दाखिल कर दिया। चार्जशीट में कहा गया है कि दोनों आरोपियों को होटल सिटी पैलेस से उस समय पकड़ा गया है। जब उनके सहयोग से 21.90 लाख रुपए चुनाव से ठीक एक दिन पूर्व सात अप्रैल को ले जाया गया था। यह चुनाव पूर्व मेयर रमा खलखो से संबंधित था। उस दौरान रमा कार्यकारी मेयर के रूप में कार्यरत थी। ऐसी परिस्थिति में सरकारी कर्मचारी द्वारा किए जा रहे भ्रष्ट कार्य में सहयोग करने वाले लोगों के खिलाफ भी आरोप बनता है। यह चार्जशीट पीसी एक्ट की धारा 8,9 और 10 समेत आईपीसी की धारा 171 ईएफ तथा मिनयूसिपल एक्ट के तहत दाखिल किया गया है। मामले में जांच पदाधिकारी ने 11 लोगों को बतौर गवाह दर्शाया है। साथ ही साथ कहा गया है कि अन्य बिंदुओं पर अनुसंधान जारी है। अगर अदालत में निरंजन और सुधीर के खिलाफ जांच पदाधिकारी चार्जशीट दाखिल नहीं करते तो दोनों आरोपी को कानूनी प्रावधान के तहत जमानत मिल जाती।
दस्तावेज भी है चार्जशीट में
निगरानी की अदालत में लालपुर पुलिस द्वारा दाखिल चार्जशीट कुल 130 पन्नों का है। जिसमें अकीलर्उर रहमान, अफसर खान, जयप्रकाश गुप्ता और रणविजय सिंह का कॉल डिटेल की प्रति दाखिल की गई है। इसके अलावे बिहार क्लब में 30 अप्रैल को जिस बैठक का हवाला दिया गया है। उस संबंध में भी लोगों का नाम पता और उन्हें भेजी गई नोटीस की प्रति दाखिल की गई है। साथ ही जयप्रकाश गुप्ता, सुनील सहाय, ज्योति मथारु, सुरेंद्र सिंह समेत अन्य लोगों के साथ जांच पदाधिकारी ने जो पूछताछ की कार्रवाई की है। उसकी प्रति भी चार्जशीट के साथ संलग्न है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn